୪-ଆମିନୋସାଲିସିଲିକ ଏସିଡ
୪-ଆମିନୋସାଲିସିଲିକ ଏସିଡ (ଇଂରାଜୀ ଭାଷାରେ 4-Aminosalicylic acid ଅନ୍ୟ ନାମ para-aminosalicylic acid ବା PAS) ଏକ ଆଣ୍ଟିବାୟୋଟିକ (:en:antibiotic|) ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ବିଶେଷତଃ ଏହା ଔଷଧରୋଧୀ ଯକ୍ଷ୍ମା (drug resistant tuberculosis) ରୋଗରେ ଅନ୍ୟାନ୍ୟ ଯକ୍ଷ୍ମା ନିବାରକ ଔଷଧ (antituberculosis medications) ସ‌ହିତ ଦିଆଯାଏ । ଅଲସରେଟିଭ କୋଲାଇଟିସ ଓ କ୍ରନ୍ସ ଡିଜିଜ (Crohn's disease) ଭଳି ଇନଫ୍ଲାମେଟରି ବାୱେଲ ଡିଜିଜ (inflammatory bowel disease) ମାନଙ୍କରେ ସଲଫାସାଲାଜିନ (sulfasalazine) ପରେ ଦ୍ୱିତୀୟ ଧାଡ଼ିର ଔଷଧ ରୂପେ ୪-ଆମିନୋସାଲିସିଲିକ ଏସିଡ ବ୍ୟବ‌ହାର କରାଯାଏ । ଏହାକୁ ପାଟିରେ ଦିଆଯାଏ ।

୪-ଆମିନୋସାଲିସିଲିକ ଏସିଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ପେଟ ଯନ୍ତ୍ରଣା ଓ ତରଳ ଝାଡ଼ା ହୁଏ । ପାର୍ଶ୍ୱ ପ୍ରତିକ୍ରିୟାରେ ହେପାଟାଇଟିସ ଓ ଆଲର୍ଜି ପ୍ରତିକ୍ରିୟା (allergic reactions) ଦେଖାଯାଏ । ବୃକ୍‌କ ରୋଗର ଶେଷ ଅବସ୍ଥାରେ (end stage kidney disease) ଏହା ଦିଆଯାଏ ନାହିଁ । ଗର୍ଭାବସ୍ଥାରେ କିଛି ଅଘଟଣ ଦେଖା ନ ଗଲେ ମଧ୍ୟ ଏହାର ଉତ୍ତମ ଅନୁଶୀଳନ ହୋଇନାହିଁ । ଜୀବାଣୁର ଫଲିକ ଏସିଡ (folic acid) ତିଆରି କରିବା ସାମର୍ଥ୍ୟକୁ ଏହି ଔଷଧ ଅବରୋଧ କରିଦିଏ ।

୪-ଆମିନୋସାଲିସିଲିକ ଏସିଡ ପ୍ରଥମେ ସନ ୧୯୦୨ରେ ତିଆରି ହୋଇଥିଲା ଓ ସନ ୧୯୪୩ରେ ଚିକିତ୍ସା ନିମନ୍ତେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୦୫ରେ ଯକ୍ଷ୍ମା ରୋଗ ନିମନ୍ତେ ଏହାର ଏକ କୋର୍ଷର ମୂଲ୍ୟ ପ୍ରାୟ ୨୭୦୦ ଆମେରିକୀୟ ଡଲାର ଥିଲା ।

ଆଧାର 

ଔଷଧ